
	Министерство на околната среда и водите
	
Регионална инспекция по околната среда и водите - Плевен
	

РЕШЕНИЕ № ПН 142 - ОС/2026 г.
за преценяване на вероятната степен на значително отрицателно въздействие
На основание чл. 31, ал.7 от Закона за биологичното разнообразие (ЗБР), чл. 18, ал. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС) (обн., ДВ, бр. 73/11.09.2007 г., с вс. изм. и доп.), във връзка с чл. 6а, т.2 от същата и внесено уведомление и допълнителна информация с вх. №АО-4400/18.08.2026 г., вх. №АО-4400- 1/21.08.2026 год. и вх. №АО-4400- 3/15.09.2026 год. на РИОСВ-Плевен


Р Е Ш И Х:

Съгласувам План-извлечение за сечи в подотдели, съгласно инвентаризацията на СЗДП ТП ДЛС–Русалка, Априлци, 2026 г., което няма вероятност да окаже значително отрицателно въздействие върху природни местообитания, видове растения и животни, и техните местообитания, предмет на опазване в защитена зона BG0001493 “Централен Балкан - буфер”, за опазване на природни местообитания и на дивата флора и фауна.
Местоположение: Землище гр. Априлци, община Априлци, област Ловеч.
Сечите ще се реализират в гори, собственост на държавата, на територията на СЗДП ТП Държавно ловно стопанство-“Русалка” – Априлци. План - извлечението е съгласувано с “АГРОЛЕСПРОЕКТ” ЕООД, със седалище и адрес на управление: гр. София, ул. ”Софроний Врачански” №10, с управител инж. Мартин Тодоров, ЕИК 831654365, поради това, че в момента за територията на ТП ДЛС-“Русалка”, Априлци се изработва Горскостопански план.
Възложител: СЗДП ТП ДЛС „РУСАЛКА“ – АПРИЛЦИ, ГР. АПРИЛЦИ, УЛ. “ТЪРГОВСКА“ №6, ОБЩИНА АПРИЛЦИ, ОБЛАСТ ЛОВЕЧ; ПРЕДСТВАЛЯВАНО ОТ ИНЖ. ДОБРОМИР НЕЙКОВ – ДИРЕКТОР; ЕИК 2016174760035
Обща информация за План-извлечението:
План-извлечението предвижда в подотдели:
195 „ж“ (с таксационна характеристика: площ 0.3 ха; състав: бб10, бк; произход изк.; възраст 65 г.; пълнота 0,8; ср. височина 22 м; бонитет 2; ср. диаметър 26 см; гбр6, бк4; произход сем.; възраст 15 г.; пълнота 0.4; ср. височина 2 м; бонитет 5/5) - провеждане на техническа сеч, с интензивност 100% на площ от 0.06 ха за изграждане на трасе за ВЛ, с цел усвояване на дървесината от подотдел 195 „е“;
195 „к“ (с таксационна характеристика: площ 0.4 ха; състав: бб10; произход изк.; възраст 65 г.; пълнота 0,9; ср. височина 22 м; бонитет 2; ср. диаметър 30 см; бк10; произход сем.; възраст 10 г.; пълнота 0.4; ср. височина 2.5 м; бонитет 3) - провеждане на техническа сеч, с интензивност 100% на площ от 0.02 ха за изграждане на трасе за ВЛ, с цел усвояване на дървесината от подотдел 195 „е“;
195 „ш“ (с таксационна характеристика: площ 1.4 ха; състав: бб10, бк; произход изк.; възраст 65 г.; пълнота 0,7; ср. височина 23 м; бонитет 2; ср. диаметър 30 см; бк5, гбр5; произход сем.; възраст 15 г.; пълнота 0,5; ср. височина 3 м; бонитет 4/4) - провеждане на техническа сеч, с интензивност 100% на площ от 0.04 ха за изграждане на трасе за ВЛ, с цел усвояване на дървесината от подотдел 195 „е“;
182 „а“ (с таксационна характеристика: площ 1.5 ха; състав: бк; произход сем.; възраст 130 г.; ср. височина 22 м; ср. диаметър 42 см; гбр6, бк4, см, ива; произход сем.; възраст 50 г.; пълнота 0,6; ср. височина 11/14 м; бонитет 4/3; ср. диаметър 12/18 см) - провеждане на техническа сеч, с интензивност 100% на площ от 0.03 ха за изграждане на трасе за ВЛ, с цел усвояване на дървесината от подотдел 195 „ф“;
195 „з“ (с таксационна характеристика: площ 0.5 ха; състав: бк10; произход сем.; възраст 130 г.; пълнота 0,7; ср. височина 23 м; бонитет 3; ср. диаметър 42 см; бк10; произход сем.; възраст 10 г.; пълнота 0,4; ср. височина 1.5 м; бонитет 5) - провеждане на провеждане на техническа сеч, с интензивност 100% на площ от 0.066 ха за изграждане на трасе за ВЛ, с цел усвояване на дървесината от подотдел 195 „е“;
195 „у“ (с таксационна характеристика: площ 2.0 ха; състав: бк, гбр; произход сем.; възраст 160 г.; ср. височина 20/18 м; ср. диаметър 46/34 см; бк7, гбр3; произход сем.; възраст 70 г.; пълнота 0.5; ср. височина 16/13 м; ср. диаметър 18/14 см; бонитет 3/4; бк6, гбр1, бб; произход сем.; възраст 15 г.; пълнота 0.4; ср. височина 3 м; бонитет 4/4; лск10; произход изд.; възраст 20 г.; пълнота 0,3; ср. височина 2 м; бонитет 5) - провеждане на техническа сеч, с интензивност 100% на площ от 0.030 ха за изграждане на трасе за ВЛ, с цел усвояване на дървесината от подотдел 195 „ф“;
195 „щ“ (с таксационна характеристика: площ 1.1 ха; състав: бк; произход сем.; възраст 150 г.; ср. височина 21 м; ср. диаметър 50 см; гбр6, бб1, врб3; произход сем.; възраст 30 г.; пълнота 0.7; ср. височина 9/11/6 м; бонитет 2/2/3; ср. диаметър 10/12/6; лск10; произход изд.; възраст 30 г.; пълнота 0.2; ср. височина 2 м; бонитет 5) - провеждане на техническа сеч, с интензивност 100% на площ от 0.014 ха за изграждане на трасе за ВЛ, с цел усвояване на дървесината от подотдел 195 „е“.
Представен е Констативен протокол от 10.09.2026 г. на РДГ-Ловеч.
1. Така описаното План-извлечение не може да бъде отнесено към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното План-извлечение не попада в обхвата на Глава шеста от ЗООС и не подлежи на регламентираните в закона процедури по екологична оценка (ЕО).
План-извлечението попада в обхвата на чл. 2, ал. 2 от Наредбата за ОС. С писмо изх. №АО-4400-4/17.09.2026 год. на РИОСВ – Плевен възложителят е уведомен, че предвид местоположението и характера на предвидените с План-извлечението дейности, компетентният орган е преценил, че е необходимо провеждане на процедура по реда на глава втора от Наредбата за ОС.
2. План-извлечението не попада в границите на защитена територия по смисъла на Закона за защитените територии (ЗЗТ).
3. План-извлечението попада в границите на защитена зона (ЗЗ) от мрежата „Натура 2000“, а именно:
· BG0001493 “Централен Балкан - буфер”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-272/31.03.2021 г. на МОСВ (обн. ДВ, бр. 46/2021 г.), изм. и доп. със Заповед №РД-644/19.07.2024 г. (обн. ДВ бр. 69/16.08.2024 г.).
4. Реализацията на План-извлечението е допустима спрямо режима на ЗЗ, определен със заповедта за обявяването й и Становище на РДГ-Ловеч, дадено с писмо изх. №РДГ08-07169-15.09.2026 г. на РДГ-Ловеч, вх. №АО-4400-3/15.09.2026 г. на РИОСВ-Плевен, съгласно което за подотдели 182 „а“, 195 „з“, 195 „у“, 195 „щ“, предвиденото горскостопанско мероприятие-сеч, е в съответствие с разпоредбите на Глава четвърта от Наредба №8/2011 г. за сечите в горите и е приложена системата от режими и мерки за стопанисване на природни местообитания 9170 Дъбово-габърови гори от типа Galio-Carpinetum и 91W0 Мизийски букови гори, която е задължителна, съгласно чл. 4, ал. 2 от Наредба №8 за сечите в горите.

5. Съгласуването на План-извлечението се основава на следните 



МОТИВИ:

5.1. Горскостопанските дейности, заложени в План-извлечението (за подотдели 182 „а“, 195 „з“, 195 „у“ и 195 „щ“), са в съответствие с утвърдената от изпълнителния директор на ИАГ „Система от режими и мерки за стопанисване на горите, попадащи в горските типове природни местообитания, включени в Европейската екологична мрежа Натура 2000“.
5.2. Не се очаква реализацията на План-извлечението (за подотдели 182 „а“, 195 „з“, 195 „у“ и 195 „щ“) да доведе до значително увреждане на природни местообитания 9170 Дъбово-габърови гори от типа Galio-Carpinetum и 91W0 Мизийски букови гори, които са предмет на опазване в защитени зони BG0001493 “Централен Балкан - буфер”, поради характера на предвидената сеч.
5.3. Не се очаква реализацията на План-извлечението да доведе до значително увреждане на местообитания за размножаване, укрития и хранене на видове прилепи (Голям подковонос /Rhinolophus ferrumequinum/, Дългоух нощник /Myotis bechsteinii/, Широкоух прилеп /Barbastella barbastellus/) и безгръбначни Бръмбар рогач (Lucanus cervus), Обикновен сечко (Cerambyx cerdo), Буков сечко (Morimus funereus), *Алпийска розалия (Rosalia alpina), *Осмодерма (Osmoderma eremita), Cucujus cinnaberinus, предмет на опазване в ЗЗ BG0001493 “Централен Балкан - буфер”, поради характера на предвидената сеч.
5.4. Не се очаква реализацията на План-извлечението да доведе до фрагментация на местообитания или популации на видове животни – прилепи и безгръбначни, предмет на опазване в ЗЗ BG0001493 “Централен Балкан - буфер”, поради характера на предвидената сеч.
5.5. Не се очаква значително кумулативно въздействие по отношение на предмета и целите на опазване на ЗЗ BG0001493 “Централен Балкан - буфер”, спрямо одобрените до момента планове и програми в нея.
5.6. Не се очаква генериране на шум и емисии във вид и количества, които да окажат значително безпокойство на видовете прилепи и безгръбначни, предмет на опазване в ЗЗ BG0001493 “Централен Балкан - буфер”.
6. С цел минимизиране на въздействията върху предмета и целите на опазване на защитените зони, реализацията на дейностите, заложени в План-извлечението, се съгласува при спазване на следните


УСЛОВИЯ:

[bookmark: _GoBack]6.1. Да не се превишава ползването от широколистни видове, предвидено в План-извлечението.
6.2. След приключване на дейността по реализиране на дървесината, въжените линии да бъдат демонтирани и терените да бъдат почистени от отпадъци (вкл. да не се оставят части от съоръжението).
6.3. Извозването на добитата дървесина от временните складове да става само по съществуващите пътища и просеките за въжени линии, като не се допуска преминаване на техническите средства за добив, извозване и превозване през ливади и пасища.
6.4. Да се запознаят с условията в настоящето решение издаващият позволително за сеч, лицето, което ще извърши маркирането, извършителят на сечта, както и физическите и юридически лица, участващи в изграждането на въжените линии.


При всички случаи на промяна в данните, посочени в уведомлението по чл. 10 от Наредбата за ОС, или на някои от обстоятелствата, при които е издадено решението, възложителят, съответно новият възложител, е длъжен да уведоми компетентния орган за промените в 14-дневен срок от настъпването им.
Съгласно разпоредбата на чл. 31, ал. 24 от ЗБР, решението губи правно действие, ако в срок от 5 години от датата на издаването му не са започнали действия по осъществяване на проекта.
При констатиране на неизпълнение на условията, посочени в настоящото решение, виновните лица носят административнонаказателна отговорност по чл. 128 б от ЗБР.
Решението може да бъде обжалвано в 14-дневен срок от съобщаването му пред Министъра на околната среда и водите или пред Административен съд гр. Ловеч по реда на Административнопроцесуалния кодекс.

